M Ä Ä R U S

Abja-Paluoja 17. märts 2022 nr

**Munitsipaalomandis olevate eluruumide üüri piirmäärade kehtestamine**

Määrus kehtestatakse elamuseaduse § 37 lõike alusel.

**§ 1. Üldsätted**

Käesoleva määrusega kehtestatakse Mulgi valla haldusterritooriumil asuvate munitsipaalomandis olevate eluruumide üüri piirmäärad.

**§ 2. Üüri piirmäära mõiste**

(1) Üüri piirmäär on üürniku poolt tasutav madalaim või kõrgeim tasu Mulgi valla haldusterritooriumil asuva munitsipaalomandis oleva eluruumi kasutamise eest. Mulgi vald kehtestab madalaima üüri piirmäära.

(2) Mulgi valla munitsipaalomandis olevate eluruumide üür arvestatakse üldpinna ühe ruutmeetri kohta.

**§ 3. Üüri piirmäär**

Mulgi valla haldusterritooriumil asuvate munitsipaalomandis olevate eluruumide madalaimaks üüri piirmääraks ühes kuus on:

1) ahiküttega ilma vee- ja kanalisatsioonita eluruumil 0,40 eurot ühe ruutmeetri kohta;

2) ahiküttega vee- ja kanalisatsiooniga eluruumil 0,60 eurot ühe ruutmeetri kohta;

3) keskküttega vee- ja kanalisatsiooniga eluruumil 1,50 eurot ühe ruutmeetri kohta.

**§ 4. Rakendussätted**

Tunnistada kehtetuks Mulgi Vallavolikogu 17.12.2019 määrus nr 114 „Munitsipaalomandis olevate-eluruumide üüri piirmäärade kehtestamine".

(2) Määrus jõustub 01. aprillil 2022. a.

Arvo Maling

Volikogu esimees